ഗള്ഫ് മാധ്യമം ഫ്രീഡം ക്വിസ് വിജയികള്ക്ക് പുരസ്കാരങ്ങള് സമ്മാനിച്ചു റിയാദ്: ഗള്ഫ് മാധ്യമം ഇന്ത്യന് സ്വതന്ത്ര്യത്തിെന്റയും ഇന്ത്യസൗദി സൗഹൃദത്തിെന്റയും 75ാം വാര്ഷിക ആഘോഷങ്ങളുടെ ഭാഗമായി സൗദി അറേബ്യയിലെ വിദ്യാര്ഥികള്ക്കായി സംഘടിപ്പിച്ച ഇന്ത്യ 75 ഫ്രീഡം ക്വിസ് ഫൈനല് മത്സരത്തിലെ വിജയികള്ക്ക് സമ്മാനങ്ങള് വിതരണം ചെയ്തു. റിയാദിലെ ഇന്ത്യന് എംബസിയില് നടന്ന ചടങ്ങില് ജൂനിയര്, സീനിയര് വിഭാഗങ്ങളില് ആദ്യ മൂന്ന് സ്ഥാനങ്ങളിലെത്തിയ വിദ്യാര്ഥികള് സമ്മാനം ഏറ്റുവാങ്ങി. എംബസി ഡിഫന്സ് അറ്റാഷെ കേണല് ജി.എസ്. ഗ്രെവാള് സമ്മാനങ്ങള് വിതരണം ചെയ്തു. കുശ് റാം മഹാലക്ഷ്മി ജൂനിയര്, അസ്ന ശാഫി സീനിയര് എന്നിവരാണ് ഒന്നാം സമ്മാനത്തിന് അര്ഹരായത്. ദമ്മാം ഇന്റര്നാഷനല് ഇന്ത്യന് സ്കൂള് വിദ്യാര്ഥികളാണ് ഇരുവരും.ഗള്ഫ് മാധ്യമം ഫ്രീഡം ക്വിസ് ഗ്രാന്ഡ് ഫിനാലെയില് ജൂനിയര്, സീനിയര് വിഭാഗങ്ങളില് ഒന്നാം സ്ഥാനം നേടിയ കുശ് റാം മഹാലക്ഷ്മി, അസ്ന ശാഫി എന്നിവര്ക്ക് ഇന്ത്യന് എംബസി ഡിഫന്സ് അറ്റാഷെ കേണല് ജി.എസ്. ഗ്രെവാള് സമ്മാനങ്ങള് വിതരണം ചെയ്യുന്നുജൂനിയര് വിഭാഗത്തില് നൈറ ഷഹദാന് ഇന്റര്നാഷനല് ഇന്ത്യന് പബ്ലിക് സ്കൂള്, റിയാദ്, ഗൗതം കൃഷ്ണ അല്മനാര് ഇന്റര്നാഷനല് സ്കൂള് യാംബു എന്നിരാണ് യഥാക്രമം രണ്ടും മൂന്നും സ്ഥാനങ്ങള് നേടിയത്. സീനിയര് വിഭാഗത്തില് ധ്രുവ് ജെയിന് ഇന്റര്നാഷനല് ഇന്ത്യന് സ്കൂള്, ദമ്മാം രണ്ടാം സ്ഥാനവും ഇനിയന് ശിവകുമാര് ന്യൂ മിഡില് ഈസ്റ്റ് ഇന്റര്നാഷനല് സ്കൂള്, റിയാദ് മൂന്നാം സ്ഥാനവും നേടിയിരുന്നു.നൈറ ഷഹദാന് ജൂനിയര് രണ്ടാം സ്ഥാനം, ധ്രുവ് ജെയിന് സീനിയര് രണ്ടാം സ്ഥാനംപ്രവിശ്യാതല വിജയികള്ക്ക് അതത് മേഖലകളില് നടക്കുന്ന ചടങ്ങുകളില് സമ്മാനങ്ങള് വിതരണം ചെയ്യും. എംബസി ഓഡിറ്റോറിയത്തില് നടന്ന ചടങ്ങ് അംബാസഡര് ഡോ. ഔസാഫ് സഈദ് ഉദ്ഘാടനം ചെയ്തു. എംബസി സെക്കന്ഡ് സെക്രട്ടറി ഇകണോമിക് ആന്ഡ് കോമേഴ്സ്യല് അസീം അന്വര്, ഗള്ഫ് മാധ്യമം പ്രതിനിധികളായ കെ.എം. ബഷീര്, സലീം മാഹി, ഹിലാല് ഹുസൈന്, മുനീര് എള്ളുവിള, സലീം ബാബു, ഖലീല് റഹ്മാന് എന്നിവര് പങ്കെടുത്തു. പതിനായിരത്തോളം വിദ്യാര്ഥികള് രജിസ്റ്റര് ചെയ്ത് പങ്കെടുത്ത ക്വിസ് മത്സരം മൂന്ന് റൗണ്ടുകളിലായാണ് പരിസമാപ്തിയിലെത്തിയത്. സെമിഫൈനലില് ഇരുവിഭാഗങ്ങളിലുമായി 300 കുട്ടികളാണ് മാറ്റുരച്ചത്. അതില് നിന്ന് വിജയിച്ച ജൂനിയര്, സീനിയര് വിഭാഗങ്ങളിലെ ആറ് വീതം കുട്ടികള് ഗ്രാന്ഡ് ഫിനാലെയില് മത്സരിച്ചു. പ്രശസ്ത ഇന്ത്യന് ടെലിവിഷന് അവതാരകനും ക്വിസ് മാസ്റ്റര് എന്ന നിലയില് ഏഴുതവണ ലിംക ബുക്ക് ഒാഫ് റെക്കോര്ഡ് നേട്ടം സ്വന്തമാക്കുകയും ചെയ്ത ഗിരി പിക്ക് െബ്രയിന് ബാല സുബ്രഹ്മണ്യനാണ് ഗ്രാന്ഡ് ഫിനാലെയില് മത്സരം നയിച്ചത്. ഇന്ത്യന് എംബസിയുടെ രക്ഷാകര്തൃത്വത്തിന് കീഴില് നടന്ന പരിപാടിയില് ലുലു ഗ്രൂപ്പായിരുന്നു മുഖ്യപ്രായോജകര്.